ส่วนที่ 3

ฐานะการเงินและผลการดำเนินงาน

13. ข้อมูลทางการเงินที่สำคัญ

สรุปรายงานการสอบบัญชี

บริษัทสำนักงาน เอ.เอ็ม.ที แอสโซซิเอท จำกัด ซึ่ง เป็นผู้สอบบัญชีของบริษัท ทุ่งคาฮาเบอร์ จำกัด
(มหาชน) และบริษัทย่อย ได้ตรวจสอบงบแสดงฐานะการเงินรวม ณ วันที่ 31 ธันวาคม 2556
งบแสดงการเปลี่ยนแปลงส่วนของผู้ถือหุ้นรวม งบกำไรขาดทุนเบ็ดเสร็จรวม
และงบกระแสเงินสดรวม สำหรับปีสิ้นสุดวันเดียวกัน
รวมถึงหมายเหตุสรุปนโยบายการบัญชีที่สำคัญและหมายเหตุเรื่องอื่นๆ
และได้ตรวจสอบงบการเงินเฉพาะของ บริษัท ทุ่งคาฮาเบอร์ จำกัด (มหาชน)

ข้อมูลทางการเงินที่สำคัญ

ฐานะการเงินและผลการดำเนินงานที่นำเสนอประกอบด้วย
ผลการดำเนินงานจากงบการเงินสำหรับปี สิ้นสุดวันที่ 31 ธันวาคม 2556
ที่ผ่านการตรวจสอบจากผู้สอบบัญชี
โดยแสดงเปรียบเทียบกับผลการดำเนินงานจากงบการเงินสำหรับปีสิ้นสุดวันที่ 31 ธันวาคม 2555
และ 2555 ที่ผ่านการตรวจสอบจากผู้สอบบัญชีแล้ว

13.1 สรุปงบการเงิน ณ สิ้นปีบัญชี 2556 , 2555 , และ 2554

-   งบแสดงฐานทางการเงิน

สินทรัพย์

[]

หนี้สินและส่วนผู้ถือหุ้น

[]

-   งบกำไรขาดทุนเบ็ดเสร็จ

[]

-   งบกระแสเงินสด

[]

[]

13.2 อัตราส่วนทางการเงิน ณ สิ้นปีบัญชี 2556 , 2555 , และ 2554

[]

14. การวิเคราะห์และคำอธิบายของฝ่ายจัดการ

14.1 สินทรัพย์รวมของบริษัทฯ

สินทรัพย์รวมของบริษัทและบริษัทย่อย ณ วันที่ 31 ธันวาคม 2556 มีจำนวนทั้งสิ้น 1,722.28
ล้านบาท ลดลงจาก ณ วันที่ 31 ธันวาคม 2555 เป็นจำนวน 57.95 ล้านบาท หรือ ร้อยละ 3.26
โดยมีรายละเอียดการเพิ่มขึ้นลดลงเมื่อเทียบกับปี 2555 ดังนี้

[]

14.2 หนี้สินรวมของบริษัทฯ

หนี้สิ้นรวมของบริษัทและบริษัทย่อย ณ วันที่ 31 ธันวาคม 2556 มีจำนวนทั้งสิ้น 2,303.63 ล้านบาท
เพิ่มขึ้นจาก ณ วันที่ 31 ธันวาคม 2555 เป็นจำนวน 242.36 ล้านบาท หรือ ร้อยละ 11.76
โดยมีรายละเอียดการเพิ่มขึ้นลดลงเมื่อเทียบกับปี 2555 ดังนี้

[]

14.3 ส่วนของผู้ถือหุ้นของบริษัท

ผู้ถือหุ้นของบริษัทและบริษัทย่อย ณ วันที่ 31 ธันวาคม 2556 มีจำนวนขาดทุนสะสมเกินทุน 581.35
ล้านบาท เพิ่มขึ้นจาก ณ วันที่ 31 ธันวาคม 2555 เป็นจำนวน 300.31 ล้านบาท หรือ ร้อยละ
106.85 โดยมีรายละเอียดการเพิ่มขึ้นลดลงเมื่อเทียบกับปี 2555 ดังนี้

[]

14.4 ผลการดำเนินงานปี 2556

วิเคราะห์จากผลการดำเนินงานของบริษัทตามงบการเงินรวมปี 2556 ปรากฏผลดังนี้

[]

14.4.1 รายได้

รายได้จากการขายหินแอนดีไซด์มีการเติบโตอย่างมากในปีที่ผ่านมาคิดเป็นการเติบโตร้อยละ 82.74
เมื่อเทียบกับปี 2555 เนื่องมาจากการความต้องการหินแอนดิไซด์เพิ่มสูงขึ้น
จากการก่อสร้างพื้นผิวถนนและหมอนรองทางรถไฟ
และคาดว่าแนวโน้มความต้องการที่เพิ่มสูงขึ้นจากนโยบายของทางรัฐบาลที่ต้องการขยายและก่อสร้างรถไฟรางคู่สายเหนือและสายตะวันออกเฉียงเหนือ

ส่วนรายได้จากการขายทองคำและทองแดงนั้น
จากเหตุการณ์ที่สันเขื่อนกักเก็บการแร่เกิดการทรุดตัวลงเมื่อวันที่ 5 พฤศจิกายน 2555
ทำให้อุตสาหกรรมจังหวัดเลยได้มีคำสั่งให้ระงับประกอบกิจการเหมืองแร่ชั่วคราว จนกว่าบริษัท
ทุ่งคำ จะแก้ไขปัญหานี้แล้วเสร็จ ต่อมาในวันที่ 25 มีนาคม 2556
ทางอุตสาหกรรมได้อนุญาตให้บริษัททุ่งคำประกอบกิจการได้อีกครั้ง
แต่ทางบริษัทก็ยังไม่สามารถเปิดดำเนินกิจการได้ เนื่องมาจากการปิดกั้นทางเข้าหลักบริษัท
จากกลุ่มที่ต่อต้านการเปิดกิจการเหมืองแร่
ทำให้บริษัทไม่สามารถขนส่งปัจจัยการผลิตและส่งสินค้าที่มีอยู่ออกไปจำหน่ายได้

1.4.4.2 ค่าใช้จ่ายในการบริหาร

ค่าใช้จ่ายในการบริหารมีการปรับสูงขึ้นประมาณ 89 ล้านบาท คิดเป็นร้อยละ 42.61 เมื่อเทียบกับปี
2555 เนื่องมาจากในปี 2556 บริษัท ทุ่งคาฮาเบอร์ จำกัด
(มหาชน)ได้ทำการจำหน่ายอสังหาริมทรัพย์เพื่อการลงทุน
และต้องดำเนินการเสียค่าธรรมเนียมในการโอนที่ดินและค่าใช้จ่ายอื่นที่เกี่ยวข้องดังกล่าว
เป็นจำนวนเงินประมาณ 44 ล้านบาท
พร้อมกันนี้ยังได้มีการโอนค่าใช้จ่ายในการผลิตทองแดงและทองคำบางส่วนโดยเฉพาะค่าจ้างแรงงานมาเป็นค่าใช้จ่ายในการบริหาร

1.4.4.3 ต้นทุนทางการเงิน

ต้นทุนทางการเงินลดลงประมาณ 38.57 ล้านบาท หรือคิดเป็นร้อยละ 30.45 เมื่อเทียบกับปีก่อน
เนื่องมาจาก ในปี 2555 ได้มีการบันทึกดอกเบี้ยจากค่าปรับการไม่ปฏิบัติตามสัญญาส่งออกทองคำ

1.4.4.4 กำไร

กำไรสุทธิของบริษัทฯ ลดลงอย่างมากเนื่องมาจาก บริษัท ทุ่งคำ
ซึ่งเป็นบริษัทในเครือไม่สามารถประกอบกิจการได้ตามปกติดังนั้น จึงไม่สามารถสร้างรายได้เข้ามา
ประกอบกับเหมืองทองคำที่บริษัททุ่งคำดำเนินการอยู่ในขณะนี้มีเกรดทองคำที่ต่ำลง
และเริ่มที่ไม่คุ้มค่าต่อการดำเนินการ สังเกตุได้จากอัตราส่วนกำไรขั้นต้นที่ติดลบในปีนี้
ดังนั้นทางบริษัท ทุ่งคำ มีแนวทางที่ต้องดำเนินการขอประทานบัตรฉบับใหม่
และแก้ปัญหาเรื่องกลุ่มต่อต้านการเปิดกิจการเหมืองแร่ของบริษัท
ทั้งหมดก็เพื่อให้กับบริษัทฯกลับมาดำเนินกิจการและสร้างกำไรได้อีกครั้ง

อย่างไรก็ตามในปีที่ผ่านมาทางบริษัท สกายคลิฟฟ์ ได้ลงทุนในบริษัท 89 แคปริคอร์น ดีเวลลอปเมนท์
จำกัด โดยถือหุ้นร้อยละ 70 เป็นจำนวนเงิน ประมาณ 220 ล้านบาท
โดยมีโครงการลงทุนอสังหาริมทรัพย์ที่ จ. ภูเก็ต
ซึ่งคาดว่าจะรับรู้รายได้จากโครงการดังกล่าวในปลายปี 2557

1.4.5 กระแสเงินสด

ในปี 2556 บริษัทขาดทุนจากการดำเนินการเป็นเงินสดสุทธิ 458.57 ล้านบาท
เนื่องมาจากในปีที่ผ่านมาบริษัท ทุ่งคำ ไม่สามารถเปิดดำเนินกิจการและขายทองคำและทองแดงได้
จากปัญหาการปิดกั้นทางเข้าหลักบริษัท จากกลุ่มที่ต่อต้านการเปิดกิจการเหมืองแร่ของบริษัท ทุ่งคำ
จำกัด

ส่วนของกระแสเงินสดจากกิจกรรมลงทุนนั้น บริษัท สกายคลิฟฟ์
ได้ขายอสังหาริมทรัพย์เพื่อการลงทุนเป็นจำนวนเงิน 720 ล้านบาท และมีการลงทุนเพื่อสำรวจแร่ใน
สปป.ลาว เป็นจำนวนเงินประมาณ 47 ล้านบาท ทำให้มีเงินสดรับสุทธิจากการลงทุนประมาณ
661.52 ล้านบาท

กระแสเงินสดจากกิจกรรมจัดหาเงิน
บริษัทฯได้ชำระเงินเบิกเกินบัญชีและเงินกู้ยืมระยะสั้นจากสถาบันการเงินเป็นจำนวนเงินประมาณ
24.99 ล้านบาท ทำให้เงินสดสุทธิใช้ไปจากกิจกรรมจัดหาเงินเป็นจำนวนเงินประมาณ 33.43
ล้านบาท

สรุปกระแสเงินสดและรายการเทียบเท่าเงินสด ณ วันที่ 31 ธันวาคม 2556
เป็นจำนวนเงินประมาณ 214.76 ล้านบาท

คำอธิบายเพิ่มเติม

บริษัทฯ ขอชี้แจงเพิ่มเติม ดังนี้

1. การขายที่ดินบริเวณถนนรัชดาภิเษกของ บริษัท สกายคลิฟฟ์

ในการขายที่ดินบริเวณถนนรัชดาภิเษกของ บริษัท สกายคลิฟฟ์ จำกัด
นั้นทำให้บริษัทมีสภาพคล่องสูงขึ้น มีความสามารถในการชำระหนี้สูงขึ้น
รวมถึงมีเงินทุนหมุนเวียนเพิ่มขึ้นสามารถนำเงินไปลงทุนอย่างอื่นที่ก่อให้เกิดรายได้
ซึ่งในการขายที่ดินดังกล่าว บริษัทได้มีการพิจารณาถึงต้นทุนพร้อมราคาประเมิน จำนวน 491.73
ล้านบาท โดยเปรียบเทียบกับราคาขาย จำนวน 720 ล้านบาทแล้ว บริษัทเห็นว่าราคาขายดังกล่าว
มีความเหมาะสม ซึ่งก่อให้เกิดกำไรจากการขาย จำนวน 228.27 ล้านบาท

บริษัท สกายคลิฟฟ์ จำกัด ได้รับเงินสุทธิ จากการขายที่ดิน ถนนรัชดา จำนวน 680.99 ล้านบาท
โดยบริษัทมีการนำเงินสดสุทธิที่ได้มาใช้ไปในกิจกรรมลงทุน โดยเป็นการนำเงินไปลงทุนใน บริษัท
89 แคปริคอร์น ดีเวลลอปเมนท์ จำกัด โดยได้ชำระค่าหุ้นลงทุนในสัดส่วนร้อยละ 70
เป็นจำนวนเงิน 220.80 ล้านบาท นำเงินไปซื้อที่ดินบริเวณแม่สอด จ.ตาก จำนวน 17.05
ล้านบาท เป็นเงินกู้ยืมแก่บริษัท ทุ่งคำ จำกัด จำนวน 89.50 ล้านบาท
ชำระภาษีเงินได้นิติบุคคลกลางปี จำนวน 39.38 ล้านบาท
และจ่ายชำระคืนเงินกู้พร้อมดอกเบี้ยให้แก่บริษัท ทุ่งคาฮาเบอร์ จำกัด(มหาชน) จำนวน 175.47
ล้านบาท เป็นต้น

2. การลงทุนในบริษัท 89 แคปริคอร์น ดีเวลลอปเมนท์

ในการลงทุนกับ บริษัท 89 แคปริคอร์น ดีเวลลอปเมนท์ จำกัด นั้น ทางบริษัท เห็นว่า
ธุรกิจด้านอสังหาริมทรัพย์มีแนวโน้มที่จะขยายตัวสู่ภูมิภาคมากขึ้น ทางบริษัทจึงได้พิจารณาลงทุน
กอปรกับ บริษัทได้ทราบว่า บริษัท 89 แคปริคอร์น ดีเวลลอปเมนท์ จำกัด
มีโครงการที่จะพัฒนาที่ดินเป็นโครงการบ้านจัดสรร อาคารพาณิชย์
และอาคารชุดพักอาศัยในจังหวัดภูเก็ต
และต้องการผู้ร่วมลงทุนในการก่อสร้างโครงการทั้งหมดเพิ่มเติม
บริษัทจึงได้พิจารณารายละเอียดโครงการและประมาณการเงินสดรับจ่ายของบริษัท 89 แคปริคอร์น
ดีเวลลอปเมนท์ จำกัด แล้ว เห็นว่า มีกำไรสุทธิร้อยละ 22 ของเงินลงทุน
จึงเห็นโอกาสทางธุรกิจและความเป็นไปได้ของโครงการ ทั้งนี้ ทางบริษัทจะได้รับประโยชน์ คือ
บริษัท สกายคลิฟฟ์ จำกัด
จะได้รับเงินปันผลจากการลงทุนในการก่อสร้างโครงการทั้งหมดเมื่อสิ้นสุดโครงการ
ในสัดส่วนร้อยละ 70 ของโครงการทั้งหมดของบริษัท 89 แคปริคอร์น ดีเวลลอปเมนท์ จำกัด
ซึ่งมีมูลค่ารวมกว่า 690 ล้านบาทเศษ ซึ่งในขณะนี้ ได้มีการเปิดขายโครงการ “The Bay
presta” เป็นบ้านเดี่ยวจำนวน 32 ยูนิต และอาคารพาณิชย์อีกจำนวน 24 ยูนิต
ซึ่งได้รับความสนใจและการตอบรับที่ดีในการขาย ปัจจุบันมียอดการจองซื้อจากผู้ที่สนใจคิดเป็นร้อยละ
80 ในส่วนความคืบหน้าการก่อสร้างโครงการนั้น ได้มีการก่อสร้างอาคารสำนักงานขายชั่วคราว
และอยู่ในระหว่างก่อสร้างบ้าน อาคาร รวมทั้งทางสาธารณูปโภคต่างๆ

3. การหยุดประกอบธุรกิจชั่วคราวของบริษัท ทุ่งคำ

ในการหยุดการประกอบกิจการชั่วคราว ของบริษัท ทุ่งคำ จำกัด
ทำให้เกิดผลกระทบต่อการดำเนินกิจการของบริษัท โดยเฉพาะการรับรู้รายได้จากการขายแร่
ไม่สามารถกระทำได้ ทำให้มีผลขาดทุนและขาดสภาพคล่องทางธุรกิจ

ซึ่งสาเหตุการหยุดประกอบกิจการชั่วคราวของ บริษัท ทุ่งคำจำกัด
ที่มีสาเหตุมาจากกลุ่มผู้คัดค้านการทำเหมือง ได้เกิดเหตุวิวาทกับกลุ่มบุคคลผู้รับซื้อแร่
จนมีผู้ได้รับบาดเจ็บ และนำไปสู่การปิดล้อมทางเข้า-ออก ห้ามมิให้พนักงานหรือลูกจ้าง
ตลอดจนคู่ค้าทางการค้าของบริษัท ไม่ให้เข้าออกบริษัทฯ
จนบริษัทไม่สามารถประกอบกิจการค้าตามปกติได้ ทางบริษัทฯ
จึงได้พิจารณาหยุดประกอบกิจการชั่วคราว ทำให้ทางบริษัท ทุ่งคำ จำกัด ขาดสภาพคล่อง
และเป็นสาเหตุที่ทำให้ต้องค้างจ่ายเงินเดือนพนักงาน ซึ่งในการแก้ไขปัญหาเงินค่าจ้างพนักงาน
ทางบริษัทได้กำหนดแนวทางในการบริหารงาน โดยการคัดเลือกพนักงาน จำนวนหนึ่ง
ในจำนวนที่เพียงพอต่อการดูแลหรือตรวจสอบทรัพย์สิน ตรวจสอบสินค้าคงคลัง
และบำรุงรักษาเครื่องจักรอุปกรณ์ มิให้ชำรุดทรุดโทรม ส่วนจำนวนพนักงานที่มิได้รับการคัดเลือก
ทางบริษัทจะดำเนินการชดเชย หรือดำเนินการตามกฏหมายแรงงานต่อไป

ส่วนการแก้ไขปัญหาการประกอบกิจการ ทางบริษัท ได้ร่วมมือกับทางหน่วยราชการ
ในการเข้าร่วมประชุมกับหน่วยงานหรือกลุ่มชาวบ้าน
เพื่อร่วมกันแก้ไขปัญหากับชาวบ้านหรือกลุ่มผู้คัดค้านการทำเหมือง ซึ่งปัจจุบันนี้
ทางบริษัทสามารถทำความเข้าใจกับกลุ่มชาวบ้านในบางกลุ่ม ได้ในระดับหนึ่ง
และจะมีการขยายผลต่อไปให้ครอบคลุมกลุ่มชาวบ้าน กลุ่มอื่น ๆ ในบริเวณรอบเหมืองต่อไป
เพื่อดำเนินการเปิดเหมือง ซึ่งขณะนี้อยู่ในขั้นตอน การประเมินผลกระทบสิ่งแวดล้อม
ของหน่วยงานราชการที่เข้าไปแก้ไขปัญหา รวมทั้งจักได้มีตั้งกองทุน เพื่อทำการฟื้นฟูสภาพสิ่งแวดล้อม
โดยเงินกองทุนจะได้รับจากหน่วยราชการ ส่วนหนึ่ง และอีกส่วนหนึ่งมาจากความสมัครใจของบริษัท
ซึ่งเมื่อดำเนินการสำเร็จจะได้มีการพิจารณาเปิดกิจการทำเหมือง และทางบริษัท ทุ่งคำ จำกัด
จักได้ดำเนินกิจการต่อไป

4. โครงการลงทุนในต่างประเทศ

โครงการลงทุนในต่างประเทศ ทั้งนี้บริษัทได้มีการอนุมัติสัญญาเพื่อสำรวจแร่
ในสาธารณรัฐประชาธิปไตยประชาชนลาว แบ่งออกเป็น 3 โครงการอันได้แก่

1.  โครงการสำรวจดีบุก เมือง Hinboun เป็นสัญญาระหว่างบริษัทฯ กับ Lao Farmer
    Promotion Co., Ltd. ซึ่งได้ทำการสำรวจแร่เบื้องต้น และพบว่ามีแร่ปริมาณสูง
    ภายหลังผู้ร่วมทุนฝ่ายประเทศลาวมีเสนอเงื่อนไขการเงินเพิ่มเติม ซึ่งทางบริษัทฯ
    พิจารณาแล้วเห็นว่ามีความเสี่ยงจึงไม่สามารถรับได้ประกอบกับโครงการดังกล่าวยังไม่มีหลักประกันที่ชัดเจนจึงยังไม่มีการลงทุนเพิ่มเติม
    จนกว่าจะมีการเปลี่ยนแปลงข้อตกลง

2.  โครงการสำรวจถ่านหิน เมืองเวียงภูคา เป็นสัญญาระหว่าง บริษัทฯ กับ Newton
    Microfinance Co., Ltd.
    เพื่อสำรวจถ่านหินซึ่งบริษัทฯได้ทำการสำรวจแร่เบื้องต้นและมีการจ่ายเงินเพิ่มเติมในการสำรวจขั้นที่
    2 และ ขั้นที่ 3
    แต่เนื่องจากคู่สัญญาไม่สามารถดำเนินการได้ตามระยะเวลาที่ระบุไว้ในสัญญาทำให้
    ส่งผลกระทบต่อการสำรวจในขั้นต่อไป บริษัทฯจึงได้ส่งหนังสือเพื่อยกเลิกสัญญาดังกล่าว

3.  โครงการสำรวจทองแดง เมืองท่าโทม เป็นสัญญาระหว่างบริษัทฯ กับ บริษัทลาว ไชน่า เบส
    ไมนิ่ง จำกัด ซึ่งได้ทำการสำรวจแร่เบื้องต้นแล้วมีผลเป็นที่น่าพอใจ
    ซึ่งอยู่ระหว่างการพิจารณาขั้นตอนการดำเนินการลงทุนต่อไป

**ทั้งนี้บริษัทฯ อยู่ระหว่างการเขียนแผนฟื้นฟูกิจการ
บริษัทฯจึงต้องรอผู้ทำแผนจัดทำแผนฟื้นฟูกิจการและขออนุมัติจากเจ้าหนี้
ก่อนจึงจะสามารถนำมากำหนดแนวทางดำเนินงานได้